Pincionu
U pincionu (o pincione) (Fringilla coelebs) hè un aceddu chì faci partita di a famiglia di i Fringillidae.

In Corsica 
U pincionu hè prisenti in tutta a Corsica. Hè ancu chjamatu u pincilione o pinciò.

Esisti in Corsica una sottuspezia endemica di pincionu: Fringilla coelebs tyrrhenica.

Citazioni 

U pincionu hè statu mintuvatu calchì volta in a littreratura corsa. Par asempiu in i Canti d'aceddi di Monsignori Di La Fuata:
 La virdulina hè alegra è zimpineghja
 Sfringuiddeghja lu pincionu,
 È la quaglia squacquareghja:
 Tù la senti a capinera !
 in a puisia L'ortu di ziu di Marcu Ceccarelli:
Tutti l’anni à a branata,
Ci era un nidu di pincionu,
Annant’à a mela granata,
Ziffa à l’orlu di u strittonu,
In a baracocca vicina,
Un antru di cardalina

Rifarenzi 
 Della Foata, Paulu Matteiu, 1973, "Poesie Giocose in lingua vernacula della pieve d'Ornano"
 Thibault, Jean-Claude, Les oiseaux de Corse - L'aceddi di Corsica, PNRC, 1983 (in francesu)
 Versini, Saveriu, Parolle di Corsica, 2001, DCL

Liami 
 L'acelli - Les oiseaux, Ghjuvan Petru Battestini, Adecec, 1982 
 U nomu turritanu di u pincionu, in Sardigna, hè aripintu)

Da veda dinò 
 aceddi di Corsica

Avifauna di Corsica